**БЕКТАЕВА Гулжамал Тургынбековна,**

**"Жас Дарын-3” бастауыш мектебі директорының оқу жөніндегі орынбасары, бастауыш сынып мұғалімі.**

**Шымкент қаласы**

**БІЛІМ АЛУШЫЛАРДЫҢ ФУНКЦИОНАЛДЫҚ САУАТТЫЛЫҚ ДАҒДЫЛАРЫ**

Қазақстанның бәсекеге қабілетті, қуатты мемлекет болып қалыптасуын қамтамасыз ететін негiзгi факторлардың бiрi және оның дамуының өзегi – бiлiм беру жүйесi болып табылады. Бiлiм беру жүйесiнің алдында тұрған басты міндет – білім сапасының бәсекеге қабілеттілігін арттыру, бұл өз кезегінде азаматтардың кез келген салада бәсекеге қабілетті болуын талап етеді.

Oрта білім беру жүйесін жетілдіру, сапалық өзгерістер енгізу қажеттігі Қазақстан Республикасында білім беруді дамытудың мемлекеттік бағдарламасының басты көзделген мақсаты.Сонымен қатар Әл -Фарабидің «Тәрбиесіз берілген білім-адамзаттың қас жауы»,деп айтып кеткеніндей,қазіргі таңда әр өтілетін саббаққа құндылықтар қосылған.Адамның рухани дамуы ең бірінші орынға қойылған.

Қазіргі таңда ҚР білім және ғылымды дамытудың басым бағыттарын жүзеге асыру бойынша біздің мемлекетіміздің әлемдік білім беру кеңістігіне енуі үшін білім беру мазмұн жаңарту міндеті белгіленіп отыр. Oл – мектеп оқушыларының функционалдық сауаттылығын дамыту.

Функционалдық сауаттылық дегеніміз – тұлғаның пәндік білім, білік, дағдыларын әлеуметтік-қоғамдық ортада кез келген жағдаятқа сәйкес еркін қолдана алу мүмкіндіктерінің қалыптасқан жүйесі болып табылады.

Функционалдық сауаттылық компоненттерінің бірі ретінде оқу сауаттылығының қалыптасуының жоғары деңгейі  жеке тұлғаның  дамуы мен қалыптасуының түйінді факторы болып табылады. Бұл адамның қоғамда қалыптасуына, қоғамда артықшылыққа ие болуға ықпал етеді.

Мектептегі және өмірдегі оқу процесінің барлық сапасы оқу білігіне байланысты. Тәжірибе көрсеткендей, егерде оқушылар жеткіліксіз оқитын болса, оның сауаттылығы одан әрі жетілдіруді талап етеді, ауызша және жазбаша сөз жеткіліксіз дамымаған. Жақсы оқуды үйренбеген адам басқа пәндер бойынша қажетті деңгейде жауап бере алмайды немесе қандай да бір тақырыптар бойынша реферат немесе хабарламаны сырттың көмегінсіз жасай алмайды. Сондықтан да баланы оқуға, кітапты білім мен ақпарат көзі ретінде қолдануға үйрету, кітап әлеміне оқушыларды тарту және оқу сауаттылығын дамытуға ықпал ету – мектептің басты міндеті. Дегенмен ата-аналардың жиі айтатыны балаларды оқытудың қиын екендігі. Келесідей сұрақтар туындайды: балалардың оқуға деген қызығушылығын қалай оятуға болады? Оны кітап оқуға қалай қызықтыруға болады? Оқу сауаттылығын қалай қалыптастыруға болады?

Mектеп оқушыларының оқу сауаттылығын дамытуға әсер етеді:

* әдебиет сабақтары;
* сыныптан тыс сабақтар;
* кітапханамен біріккен жұмыс;
* қосымша білім беру;
* ата-аналармен біріккен жұмыс.

Осы жүргізілген жұмыстардың маңызды қорытындысы – оқушылардың әдеби дамуы, тұрақты қажеттілік және саналы таңдауы бойынша кітап оқу қабілеті, өз білімін жетілдіруге және өзін-өзі дамытуға ұмтылысы .

Бүгінде тұлғаның және қоғамның функционалдық сaуаттылық деңгейін анықтауда маңызды компонент оқу мәдениеті болып табылады. Дегенмен заманауи балалар аз оқиды, телевизор немесе компьютерге көп уaқыт бөледі.

Oқуға деген ынтa мен бақылaуды көтеру мақсатында келесідей шаралар өткізу ұсынылады:

«Оқуға құштар бол!»: көркем әдебиет оқу бойынша жоба қолға алынды. Бұл тек оқушыларға ғана емес,мұғалімдерге де, ата аналарға да тиесілі дүние.Бұл жұмысты тұрақты өткізіп тұрғызу керек. Үлкендер балалар үшін үлгі болу керек дейді.

«Әңгіме сағаты»: сынып жетекшісі аптасына бір рет сыныптан тыс сабақ өткізеді, балалар аптада оқыған кітаптарын айтады, тыңдай отырып үйрену тиімді әдістердің бірі болып табылады.

«Кітап апталығы»: жылына 1 рет өткізіледі. Бұл аптада оқырмандар конференциясын, мәнерлеп оқу конкурстарын, театрландырылған көріністер, акциялар «Кітап сыйла», «Кітаппен саяхат», «Менің достарым оқиды», «Менің отбасым және кітап», «Кітапхананың ғажайып әлемі», «Адамдар және кітаптар» фотоакциялар өткізу ұсынылады.

«Mенің отбасымның сүйікті кітаптары»: 1-4 сыныптар арасында әр тоқсанда отбасы мүшелерін шақырумен өткізіледі. Мақсаты – отбасы мүшелерін кітап оқуға тарту. Бұл шараларда ата- аналар, ағалары, інілері, қарындастары оқыған кітаптар талқыланады, белгілі бір кезеңде оқыған кітаптарына шолумен – презентацияға дайындалады.

«Біздің электронды кітапхана»: Интернет жағдайында электронды мәтіндер ақпаратты іздеу мен табуда дәстүрлі кітаппен байланысты оқу көзі болып табылады. Жоғары сыныптар үшін кітапханаға олардың оқыған мәтіндерінің аннотациясымен көркем әдебиет мәтіндерін (тізімге сәйкес) дискімен тапсыру акциясын өткізуге болады.

Mектеп сайтында «Оқуға ұсынамын » рубрикасын ашу ұсынылды, онда мектеп оқушылары оқыған кітаптары туралы өзінің сыныптастарымен ғана емес барлық мектеп ұжымымен өз пікірін талқылайды.

Oқу сауаттылығын дамыту нәтижесінде:

* әлемдік және отандық тәжірибе негізінде мемлекеттің басым бағыттарын ескере отырып оқушылардың оқу сауаттылығын дамыту бойынша жүйелі және біріккен жұмыстар анықталды;
* оқушылардың оқу сауаттылығын дамыту бойынша мектеп пен кітапхананың арасында тығыз байланыс күшейтілді;
* отбасын кітап оқуға тарту деңгейі көтерілді;
* бірқатар жүйелі шараларды ұйымдастыру мен өткізу нәтижесінде мектеп оқушыларының жақсы кітаптарды оқуға деген қызығығушылығы жоғарылады;
* көркем әдебиетті оқу арқылы оқушылардың сөздік қоры үш тілде (казақ, орыс, ағылшын тілі) толықты, оқу дағдылары қалыптасу деңгейі, өз көзқарасын айта алу мен шығармашылық ойлау білігі, рухани-адамгершілік сапасын дамыту, азаматтық және патриотизм деңгейі жоғарылады;

Кітап оқу қызығушылығын дамыту бойынша жүргізілген жұмыс түрлері оқырмандар кеңістігін ұйымдастыруға, оқушылардың оқу сауаттылығын дамытуға бағытталған оқу үшін материалдар таңдауға, әдебиет әлеміне – рухани адамгершілік және әлеуметтік-эстетикалық тәжірибеге жетуге көмектеседі, белсенді азаматтық позициясы мен маңызды рухани-адамгершілік бағдарлар мен ұғымдармен толықтыруға ықпал етіп.

Бүгінде дамыған мемлекеттердің бәсекеге қабілеттілігі, олардың әлемдік нарыққа қатысуы білім беру деңгейіне, олардың сауаттылығы мен оқу білігіне, ақпаратпен жұмыс істей алуына, біліктілігін тұрақты жетілдіру қабілетіне байланысты. Үздіксіз өз білімін жетілдіру мен өзін-өзі дамыту өмір бойы жалғасады. Мектептегі білім беру мақсаты – әрбір оқушының жетістігін қалыптастыру, білімді, мәдениетті тұлғаны дамыту.

Оқу – өсуші адамның жалпы мәдениеті негіздерінің бірі, оның ақыл-ой және рухани дамуы. Оқырмандар сауаттылығын қалыптастырудың жоғары деңгейіне жету мектеп оқушыларының функционалдық сауаттылығы негізіне байланысты болып табылады, баланың жалпы дамуы мен тәрбиеленуіне ықпал етеді.Баланы дамытута алдымен оның зейінін тұрақтандырып,жаңа ақпаратты қабылдап,сақтап.қайта жаңғыртуға дайындау мақсатында түрлі әдістерді қолдану арқылы жүзеге асады.Оқу қызығушылығын қалыптастыру процесі мен тұжырымдалған оқырмандар білігі мен дағдылары басқа пәндер бойынша оқушылардың оқу жетістігін анықтайды, яғни оқушылардың әдеби оқу мазмұнын пәндік игеру нәтижесінде оқушылар мәтінді саналы оқиды, жалпы оқу білігін қолдана алады.

Осындай сипатта мектеп оқушыларының оқу сауаттылығын дамыту бойынша жұмыс еліміздің мәдениетінің қайта өрлеуі мен зияткерлік әлеуетімен байланысты және балаға оқу қажеттілігін сезінуге көмектесу, жақсы кітаптарды оқуға деген қызығушылығын ояту керек. Бұл біріккен процесте үлкендердің: ата-аналар, жазушылар, баспа, мұғалімдер, кітапханашылардың белсене қатысуын талап етеді.

Білім алушылардың білім жетістіктеріне мониторинг бойынша оқушылардың оқу сауаттылығын арттыруда жоспар жасалып,сол жоспар бойынша жұмыс жүргізілуде.Әр апта сәрсенбі күні оқушылардан тест алынса,күнделікті сабақтарда мынадай әдістерді қолданудамын:

* Пирамида
* Бағдаршам
* Шульте кестесі
* Төңкерілген мәтін
* Антиципация
* Эмоциямен оқу
* Өлеңді суретпен жаттау
* Суретті мәтін т.б

Оқушының ойлау деңгейін кеңейту,есте сақтау және жаңғырту мақсатында жасалынған жұмыстар өз нәтижесін беруде.Күнделікті сабақтан тыс оқушыға тест ссылкалары жіберіледі,оқушылар орындап нәтижесін түсіріп жібереді.Осындай үздіксіз жаттығудың нәтижесінде оқушылар мынадай көрсеткіш көрсетті: